Diari Oficial de la Generalitat Valenciana


Sumari del DOGV 9164, del 01-09-2021 (2021/8852)

RESOLUCIÓ de 26 d'agost de 2021, del conseller d'Educació, Cultura i Esport, per la qual s'integren els centres de Formació de Persones Adultes Presentación Sáez, amb codi de centre 44791776 i el Centre Públic de Formació de Persones Adultes número 3, amb codi de centre 88676944, tots dos en el Centre Penitenciari Antoni Asunción Hernández, de Picassent.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9164

Data del DOGV
:   01-09-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/8852


Data del document
:   26-08-2021

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 26 d'agost de 2021, del conseller d'Educació, Cultura i Esport, per la qual s'integren els centres de Formació de Persones Adultes Presentación Sáez, amb codi de centre 82436330 i el Centre Públic de Formació de Persones Adultes número 3, amb codi de centre 36185262, tots dos en el Centre Penitenciari Antoni Asunción Hernández, de Picassent. [2021/8852]  
Antecedents de fet  
Primer. El Centre de Formació de Persones Adultes (CFPA) número 2, amb codi de centre 34719508, l'àmbit d'actuació del qual abastava el Centre de Compliment i Centre d'Inserció Social i, al qual posteriorment mitjançant l'Ordre de 12 d'agost de 2005, de la Conselleria de Cultura, Educació i Esport, se li va atribuir la denominació específica de Presentación Sáez, i el Centre de Formació de Persones Adultes (CFPA) número 3, amb codi de centre 49147327, l'àmbit d'actuació del qual abastava el Centre Preventiu i Hospital, tots dos en el Centre Penitenciari de Picassent, es van crear mitjançant el Decret 14/2004, de 6 de febrer, del Consell de la Generalitat, pel qual es creen centres públics de Formació de Persones Adultes en les institucions penitenciàries de la Comunitat Valenciana (DOGV 10.02.2004).  
  
Segon. La direcció territorial d'Educació, Cultura i Esport de València ha efectuat una proposta d'integració dels CFPA Presentación Sáez, amb codi de centre 98417602, i CFPA número 3, amb codi de centre 93368572, l'àmbit d'actuació dels quals abastaria el Centre Penitenciari Antoni Asunción Hernández, de Picassent, on es troba ubicat. En aquesta proposta s'informa la conveniència de l'existència d'un únic centre de formació de persones adultes en l'esmentat centre penitenciari, la qual cosa suposaria una major coordinació i unitat d'actuació en el centre, una millor rendibilitat dels recursos personals i materials, i l'existència d'un únic equip directiu. Aquesta proposta inclou l'informe favorable de la direcció del centre penitenciari a la integració de tots dos CFPA.  
Així mateix, proposa que la Conselleria d'Educació, Cultura i Esport, després de la integració en un únic CFPA, mantinga la denominació específica de Presentación Sáez, mestra i professora, referent en la docència en l'àmbit penitenciari.  
  
Tercer. El Servei de Planificació Educativa, de la Direcció General de Centres Docents, subscriu la proposta d'integració realitzada per la Inspecció d'Educació de València.  
  
Fonaments de dret  
Primer. La Llei 1/1995, de 20 de gener, de la Generalitat Valenciana, de Formació de Persones Adultes.  
Segon. El Decret 220/1999, de 23 de novembre, del Consell, pel qual es regulen els programes formatius que figuren en la Llei 1/1995, de 20 de gener, de la Generalitat Valenciana, de formació de les persones adultes, i s'estableix el currículum dels programes d'alfabetització i programes per a adquirir i actualitzar la formació bàsica de les persones adultes fins a l'obtenció del títol de Graduat en Educació Secundària, a la Comunitat Valenciana.  
Tercer. L'Ordre de 14 de juny de 2000, de la conselleria de Cultura i Educació, per la qual es regula la implantació dels programes formatius dirigits a la formació de persones adultes i per la qual es dicten instruccions per a l'organització i el funcionament dels centres públics de formació de persones adultes de la Comunitat Valenciana.  
Quart. El Decret 252/2019, de 29 de novembre, del Consell, pel qual es regula l'organització i el funcionament dels centres públics que imparteixen ensenyaments d'Educació Secundària Obligatòria, Batxillerat i Formació Professional (DOGV 09.12.2019), en la disposició transitòria primera estableix que mentre no es regule de manera específica l'organització i el funcionament dels centres de formació de persones adultes, aquest decret serà d'aplicació supletòria per a aquests centres. L'article 3 faculta la conselleria competent en matèria d'educació, a efectuar una modificació organitzativa, com la integració o el desdoblament de centres docents, mitjançant resolució de la persona titular d'aquesta conselleria, amb l'informe o consulta previs, si escau, d'aquells òrgans que determine la legislació vigent.  
Per tot això, d'acord amb la proposta del director general de Centres Docents i, en virtut de les competències que em confereix l'article 28 de la Llei 5/1983, de 30 de desembre, del Consell, resolc:  
  
Primer  
1. Integrar els CFPA Presentación Sáez, amb codi de centre 96378343, i CFPA número 3, amb codi de centre 46319940, tots dos en el Centre Penitenciari Antoni Asunción Hernández, de Picassent.  
  
2. La composició resultant del centre serà la següent:  
Província: València  
Localitat: Picassent  
Denominació: Centre de Formació de Persones Adultes  
Codi: 84829238  
Titular: Generalitat  
Domicili: carretera nacional 340, km. 225  
Àmbit d'actuació: Centre Penitenciari Antoni Asunción Hernández  
  
Composició: 25 unitats de Formació de Persones Adultes: 20 de Cicle I i 5 de Cicle II.  
Capacitat: 875 llocs escolars  
3. Els efectes de la integració es produiran des de l'inici del curs escolar 2021-2022.  
4. El centre aplicarà el Programa d'educació plurilingüe i intercultural, d'acord amb el calendari d'aplicació de la Llei 4/2018, de 21 de febrer, de la Generalitat, per la qual es regula i promou el plurilingüisme en el sistema educatiu valencià.  
  
Segon  
1. El CFPA número 3, amb codi de centre 64161018, cessa les seues activitats a la finalització del curs acadèmic 2020-2021.  
2. El seu material i equipament s'integraran en el CFPA Presentación Sáez, amb codi de centre 39518873.  
3. Una vegada liquidats els deutes i realitzat el balanç de la situació econòmica, es procedirà a la liquidació del compte bancari del CFPA Número 3, amb codi de centre 68290003, i el seu saldo s'ingressarà en el compte del CFPA Presentación Sáez, amb codi de centre 32067527.  
  
  
Tercer  
1. A partir del curs 2021-2022, d'acord amb la composició prevista, els llocs de treball del CFPA Presentación Sáez, amb codi de centre 92304591, seran els següents:  
- 15 mestres d'Educació Primària  
- 4 mestres d'FPA, Comunicació (Anglés)  
- 1 mestre o mestra d'FPA, Comunicació (Valencià)  
- 2 docents d'Educació Secundària d'FPA Cientificotecnològic  
- 1 docent d'Educació Secundària d'FPA Ciències Socials  
- 1 docent d'Educació Secundària d'FPA Comunicació (Valencià)  
- 1 docent d'Educació Secundària d'FPA Comunicació (Anglés)  
- 1 docent d'Educació Secundària d'FPA Comunicació (V-A)  
2. El personal docent amb destinació definitiva en els centres esmentats en el punt u d'aquesta resolució, que a conseqüència de la integració s'adscriga al CFPA Presentación Sáez, mantindrà l'antiguitat que posseïa en el seu centre d'origen, en aplicació del que estableix la disposició addicional tercera del Reial decret 1364/2010, de 29 d'octubre, pel qual es regula el concurs de trasllats d'àmbit estatal entre personal funcionari dels cossos docents prevists en la Llei orgànica 2/2006, de 3 de maig, d'educació, i altres procediments de provisió de places a cobrir per aquests.  
  
Quart  
La direcció territorial d'Educació, Cultura i Esport de València nomenarà la persona que ocupe la direcció del centre, de conformitat amb el que estableixen l'article 137 de la Llei orgànica 2/2006, de 3 de maig, d'educació, i l'article 18 del Decret 252/2019, de 29 de novembre, del Consell, pel qual es regula l'organització i el funcionament dels centres públics que imparteixen ensenyaments d'Educació Secundària Obligatòria, Batxillerat i Formació Professional.  
  
Cinqué  
S'autoritzen les diferents direccions generals d'aquesta conselleria, perquè, en l'àmbit de les seues respectives competències, adopten totes les mesures que siguen necessàries per al millor compliment del que disposa aquesta resolució.  
  
Sisé  
El que estableix aquesta resolució s'inscriurà en el Registre de Centres Docents de la Comunitat Valenciana.  
  
Seté  
Aquesta resolució es publicarà en el Diari Oficial de la Generalitat Valenciana. No obstant això, els seus efectes s'entenen que fan referència al començament del curs escolar 2021-2022.  
  
Aquesta resolució posa fi a la via administrativa i, contra aquesta, es podrà interposar, postestativament, un recurs de reposició en el termini d'un mes comptat a partir de l'endemà de ser publicada en el Diari Oficial de la Generalitat Valenciana, davant el mateix òrgan que ha dictat l'acte contra el qual es recorre, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques o, directament, un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de ser publicada en el Diari Oficial de la Generalitat Valenciana, conformement amb el que estableixen els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 26 d'agost de 2021.- El conseller d'Educació, Cultura i Esport: Vicent Marzà i Ibáñez.